CELEX: C2007/283/03
Language: mt
Date: 2007-11-24 00:00:00
Title: Kawżi magħquda C-208/06 u C-209/06: Sentenza tal-Qorti tal-Ġustizzja (It-Tielet Awla) tas- 27 ta' Settembru 2007 (Talba għal deċiżjoni preliminari tal-Finanzgericht Düsseldorf — Il-Ġermanja) — Medion AG (C-208/06) vs Hauptzollamt Duisburg, Canon Deutschland GmBH (C-209/06) vs Hauptzollamt Krefeld (Tariffa doganali komuni — Klassifikazzjoni tat-tariffi — Nomenklatura Magħquda — Kamkorders)

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/3
            
         Sentenza tal-Qorti tal-Ġustizzja (It-Tielet Awla) tas-27 ta' Settembru 2007 (Talba għal deċiżjoni preliminari tal-Finanzgericht Düsseldorf — Il-Ġermanja) — Medion AG (C-208/06) vs Hauptzollamt Duisburg, Canon Deutschland GmBH (C-209/06) vs Hauptzollamt Krefeld
   (Kawżi magħquda C-208/06 u C-209/06) (1)
   
   (Tariffa doganali komuni - Klassifikazzjoni tat-tariffi - Nomenklatura Magħquda - Kamkorders)
   (2007/C 283/03)
   Lingwa tal-kawża: Il-Ġermaniż
   Qorti tar-rinviju
   Finanzgericht Düsseldorf
   Partijiet fil-kawża prinċipali
   
      Rikorrenti: Medion AG (C-208/06), Canon Deutschland GmbH (C-209/06)
   
      Konvenuti: Hauptzollamt Duisburg (C-208/06), Hauptzollamt Krefeld (C-209/06)
   Suġġett
   Talba għal deċiżjoni preliminari — Finanzgericht Düsseldorf — Interpretazzjoni ta' l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 256, p.1), kif emendat mir-Regolament tal-Kummissjoni (KEE) Nru 1789/2003 tal-11 ta' Settembru 2003 li jemenda l-Anness 1 tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 281, p.1) — Subintestaturi 8525 40 91 (kamerasvidjo, li jistgħu jirreġistraw biss ħoss u immaġini meħudin minn telekamera) u 8525 40 99 (oħrajn) — Kamerasvidjo li, waqt l-importazzjoni tagħhom, ma jistgħux jirċievu u jirreġistraw sinjali vidjo ġejjin minn apparat ieħor, iżda l-possibbiltà “dv-in” tista tiġi attivata wara, mingħajr madankollu ma l-produttur jew il-bejjiegħ jindika jew jinkoraġixxi din il-possibbiltà
   Dispożittiv
   Kamkorder ma jistax jiġi kklassifikat fis-subintestatura 8525 40 99 tan-Nomenklatura Magħquda li tinsab fl-Anness tar-Regolament tal-Kunsill (KEE) Nru 2658/87, tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Dognali Komuni, kif emendata mir-Regolament tal-Kummissjoni (KE) Nru 2263/2000, tat-13 ta' Ottubru 2000, mir-Regolament tal-Kummissjoni (KE) Nru 2031/2001 tas-6 ta' Awwissu 2001 u mir-Regolament tal-Kummissjoni (KE) Nru 1789/2003, tal-11 ta' Settembru 2003, jekk il-funzjoni tar-reġistrazzjoni ta' l-immaġni u tal-ħsejjes provenjenti minn sorsi oħra minbarra l-kamera u l-mikrofonu integrati, tiġi attivata fil-mument ta' l-iżdoganar, jew jekk, anki meta l-manifattur ma kellux l-intenzjoni jindika mill-bidu din il-karatteristika, din il-funzjoni tista' tiġi faċilment attivata sussegwentement permezz ta' manipulazzjoni ta' l-apparat minn utilizzatur li m'għandux kompetenzi partikolari, mingħajr ma jkun hemm modifika materjali tal-kamkorder. Fil-każ ta' attivazzjoni sussegwenti, huwa wkoll neċessarju, minn naħa, li ladarba l-funzjoni tiġi attivata, il-kamkorder ikollu l-istess funzjoni bħal kamkorder li l-funzjoni tiegħu tar-reġistrazzjoni ta' l-immaġni u tal-ħsejjes provenjenti minn sorsi oħra minbarra l-kamera jew il-mikrofonu integrati tkun attivata fil-mument ta' l-iżdoganar u, min-naħa l-oħra, li jkollu funzjoni awtonoma. L-eżistenza ta' dawn il-kundizzjonijiet għandha tiġi vverifikata fil-mument ta' l-iżdoganar. Hija l-qorti nazzjonali li għandha tevalwa jekk dawn il-kundizzjonijiet humiex issodisfatti. Jekk dawn il-kundizzjonijiet ma jiġux issodisfatti, dan il-kamkorder għandu jiġi kklassifikat fis-subintestatura 8525 40 91.
   
      (1)  ĠU C 224, 16.9.2006.